Mama Simonei Radiş, plină de emoţii după ce fata ei a câştigat aurul olimpic: "Am plâns. E plecată de acasă de mică, a făcut multe sacrificii".
Simona Radiș și Ancuța Bodnar au câștigat aurul la dublu vâsle feminin. Radiș și Bodnar au terminat finala în 6 minute, 41 de secunde și 3 sutimi. Mama Simonei: Ni s-a făcut pielea de găină când a concurat. Maricica Radiș: Simona e plecată de acasă de mică, a făcut multe sacrificii.
Astăzi, la canotaj, Simona Radiș și Ancuța Bodnar ne-au făcut o bucurie imensă după ce au luat aurul la Tokyo la proba de canotaj, dublu vasle feminin. Totuși, există persoane cărora le-au adus bucurii chiar și mai mari decât nouă.Mama Simonei Radiş, Maricica, a vorbit despre ce a însemnat succesul fetei ei la Jocurile Olimpice de la Tokyo."A muncit foarte mult. E plecată de acasă de mică, printre străini. Vorbeam cu ea foarte rar şi acum la fel, vorbim doar când e disponibilă. O vedem foarte, foarte rar", a spus Maricica Radiş.Atât ea, cât şi soţul ei, au trăit cu sufletul la gură momentul în care Simona Radiş şi Ancuţa Bodnar au cucerit aurul la dublu vâsle."Am plâns, vorbeam cu soţul, plângeam amândoi, pielea s-a făcut de găină. Tot timpul când vorbim despre ele avem lacrimi în ochi".